《将出京上大座师张玄中魏肖中二先生》
明代·李之世

希世无长略，挟策干明时。时髦应景运，迂薄畴见知。

仆徒理装具，言与京邑辞。倦鸟思安巢，遥遥恋南枝。

岂不怀初服，眄睐属恩私。誓将策驽劣，报德以为期。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。